《游烂柯山 其二》
唐代·薛戎

圣游本无迹，留此示津梁。架险知何适，遗名但不亡。

只今成佛宇，化度果难量。

作者简介：薛戎，字元夫，河中宝鼎人。少有学术，不求闻达，居于毗陵之阳羡山。年余四十，不易其操。江西观察使李衡辟为从事，使者三返方应。故相齐映代衡，又留署职，府罢归山。福建观察使柳冕表为从事，累月，转殿中侍御史。会泉州阙刺史，冕署戎权领州事。